mk en id mk mk hbs_cyr hbs_cyr mk mk ru ru mk bg mk mk mk mk mk mk mk mk mk mk mk mk mk mk mk mk mk mk mk mk mk mk mk mk mk mk mk mk mk mk mk mk mk mk mk mk mk mk mk mk mk en en en pl en en en en en en sv fr de de fr fr fr sv en fr en ja fr de fr es nb fr de en en sv de de fr en fr it fr en fr mk en mk mk mk mk mk mk en
ХРИСТО ПЕТРЕСКИ - ЦК Ацо Караманов Радовиш
Христо Петрески е роден на 4 февруари 1957 година, во Крушево. Магистрирал културологија во книжевноста на Институтот за македонска литература при Универзитетот „Кирил и Методиј“- Скопје, на тема „Хаику поезијата – меѓу елитното и масовното”.  Докторирал на тема „Авторска бајка – компаративна анализа” (методички и дидактички науки).  Редовен професор е на Универзитетот Еуропа прима во Скопје и директор на Институтот за наука, алтернатива, култура и уметност  – Скопје. Основач е и сопственик на Издавачката куќа “Феникс” и Фондацијата “Македонија презент”. Автор е на повеќе од 50 книги и добитник е на повеќе републички и меѓународни награди и признанија.
На почитуваниот и драг Анте Поповски
Што ако имаме што да кажеме а молчиме
Значи ли тоа дека навистина нема кому и што да кажеме
Та барем себеси и пред себеси да си (при)кажеме
Но немој и недај Боже да се расприкажеме
Па тука се каменот дрвото стреата собата домот долот
Оди и зборувај им на копривите бозелот шипот вратиката
Па можеби некој збор самиот ќе ти се одбие и ќе ти се врати
Од белутракот од гранитот од мермерот од плиската од бигорот
Што ако сакаш и птиците да зборуваат со и на твојот јазик
Тие ќе продолжат да молчат или ќе пеат само ти кога ќе пееш или молчиш
Не го знаеш и не го познаваш нивниот јазик но и исконски инает
Да летаат спротивно од ветрот и да се враќаат само каде биле
Чинат летни горе и устреми се кон небото па долу кон падот и калта
Виу горе виу долу само по некоја нивна измислена линија и изохипса
Која не може да се повтори овековечи и трајно претвори во патека или автопат
За да врват други кралеви цареви вазали велможи и слуги
И што ако не ги сакаш и игнорираш другите зборови и луѓе
Тие пак ќе постојат окружени од други билки и тревки диреци и дибеци
Дебла и стебла од кои не пркнува ни коренче ни страк
За секогаш да (за)владее уште подебел поголем и пострашен мрак!
Јас: Го барам зборот…
Јас: Тој што го изгубив…
Двојникот: А кај го изгуби?
Јас: Кога би знаел, можеби би го знаел и зборот…
Двојникот: Обиди се, сети се…
Јас: Тоа и правам, но не ми успева…
Двојникот: Реди ги буквите според азбуката…
Јас: Така и правам, мислам дека почнуваше на П…
Двојникот: Па, пацифизам, планетарен, прустовски…
Јас: А што ако не беше на П, туку на некоја друга буква…
Двојникот: Тогаш почни со А…
Јас: И белки ќе стигнам до Ш…
Двојникот: И цела среќа е што се само 31 буква…
Јас: Но, денот има само 24 часа за толку многу зборови…
ACO KARAMANOV POETRY AWARD 2022
Конкурс за најдобра необјавена поетска книга „Караманов 2022“
ОДЛУКА ЗА ИЗБОР За вработување на неопределено полно работно време на 1 (едно) лице
ПРОЕКТ: Сонуваме, остваруваме, љубов подаруваме – Театарска претстава Волшебникот и пријателите
48-ми Караманови поетски средби
Поврзете се со нас
Copyright © 2022 ЦК Ацо Караманов Радовиш – OnePress theme by FameThemes